Sid Grauman

Sidney Patrick Grauman (17. maaliskuuta 1879 Indianapolis, Indiana – 5. maaliskuuta 1950 Los Angeles, Kalifornia) oli yhdysvaltalainen esiintyjä, liikemies ja teatterimoguli. Grauman muodosti muun muassa yhden eteläisen Kalifornian yksi tunnistettavimmista maamerkeistä, Grauman’s Chinese Theatren.

Sidney Patrick Grauman syntyi juutalaisten teatterinäyttelijöiden David Graumanin ja Rosa Goldsmithin lapseksi Indianan Indianapoliksessa vuonna 1879. Ennen teatteriuraansa Grauman työskenteli sanomalehtitoimittajana, ja hän oli isänsä mukana Kanadan Dawson Cityssä kultaryntäyksen aikaan. Dawson Citystä Grauman muutti San Franciscoon, missä hänen ensimmäiset teatterinsa sijaitsivat. Graumanilla oli hallussaan pian kuusi teatteria San Franciscon alueella, ja hän pian laajensi toimintansa Los Angelesiin. Los Angelesiin Grauman rakennutti vuonna 1917 Million Dollar Theaterin ja Rialto Theaterin. Vuonna 1922 Grauman rakennutti Grauman’s Egyptian Theatren, ja vuosina 1926–1927 hän rakennutti tunnetuimman teatterinsa, Grauman’s Chinese Theatren. Grauman oli vuonna 1927 perustamassa Yhdysvaltain elokuva-akatemiaa. Vuonna 1949 Graumanille myönnettiin Oscar-kunniapalkinto hänen elämäntyöstään.

Grauman kuoli sepelvaltimotukoksen aiheuttamaan sydäninfarktiin 70-vuotiaana Los Angelesin Hollywoodissa vuonna 1950. Hänet haudattiin Forest Lawn Memorial Parkin hautausmaalle Kalifornian Glendaleen. Grauman sai elokuvaurastaan ja työstään viihdeteollisuuden hyväksi tähden Hollywoodin Hollywood Walk of Famelle osoitteeseen 6379 Hollywood Boulevard 8. helmikuuta vuonna 1960.

Lähteet

Aiheesta muualla 
 
 Sid Grauman The Los Angeles Timesin sivuilla 

Vuonna 1879 syntyneet
Vuonna 1950 kuolleet
Yhdysvaltalaiset liikemiehet
Yhdysvaltalaiset näyttelijät
Amerikanjuutalaiset
Hollywood Walk of Fame